Веће градске општине Обреновац, на седници одржаној дана 30.05.2018. године, на основу члана 55. Статута градске општине Обреновац („Сл. лист града Београда“, бр. 19/14 – пречишћен текст и 73/14), члана 58. Пословника Већа градске општине Обреновац („Сл. лист града Београда“, број 6/13 и 12/15) и члана 17. Правилника о начину финансирања пројеката удружења средствима буџета градске општине Обреновац VIII-01 број 020-4/39 од 29.05.2015. године, разматрајући Извештај Комисије за сарадњу са удружењима о спроведеном јавном конкурсу за учешће градске општине Обреновац у финансирању пројеката удружења средствима из буџета градске општине Обреновац за 2018. годину, са утврђеном ранг листом и предлогом Одлуке од 14.05.2018. године, донело je

**ЗАКЉУЧАК**

1. **УСВАЈА СЕ** Извештај Комисије за сарадњу са удружењима о спроведеном јавном конкурсу за учешће градске општине Обреновац у финансирању пројеката удружења средствима из буџета градске општине Обреновац за 2018. годину, са предлогом Одлуке од 14.05.2018. године, расписаном Одлуком председника градске општине VIII-01 бр. 020-4/34 од 18.04.2018. године, на који се пријавило 2 удружења.
2. Прихвата се предлог Одлуке о избору пројекта удружења који је саставила наведена Комисија 14.05.2018. године са пријавама које су изабране по конкурсу и које ће се финансирати средствима из буџета градске општине Обреновац у 2018. години.

Председник градске општине, у складу са наведеним Извештајем и предлогом Одлуке о избору пројеката удружења, донеће:

* Oдлуку о избору по јавном конкурсу пројеката који ће се финансирати средствима из буџета ГО Обреновац за 2018. годину, и то: Удружења „Успешнији и бољи Обреновац“ за пројекат „Унапређење положаја слепих и слабовидих особа Обреновца“ и Хуманитарне организације „Срби за Србе“ за пројекат „Деца су наша будућнст – помоћ за Миљановиће“.

Наведени Извештај са Одлуком коју донесе председник градске општине објавити на званичној интернет презентацији градске општине [www.obrenovac.rs](http://www.obrenovac.org.rs) и на огласној табли градске општине.

1. Закључак се доставља: Комисији за сарадњу са удружењима, Одељењу за буџет и финансије и Одељењу за привреду и развој Управе градске општине Обреновац и архиви.

**ВЕЋЕ ГРАДСКЕ ОПШТИНЕ ОБРЕНОВАЦ**

**VII-02 бр. 020- 3/ 87 од 30. маја 2018. године**

**ПРЕДСЕДНИК**

**Mирослав Чучковић**